 (
תכניות קרב 
–
 מושגי יסוד
)

יש בקרב שלוש קטגוריות של תכניות.
תכניות חוץ: 
תכניות שמפותחות ע"י חברות חיצוניות פרטיות .אלה תכניות חינוכיות שפותחו בתחום מסוים.
החברות מגישות את התכנית  ליחידה פדגוגית של ת. קרב על פי מתווה שגובש בוועדה פדגוגית המשותפת של משרד החינוך ותכנית  קרב. 
תהליך ההגשה גם הוא גובש בוועדה הפדגוגית המשותפת. 
(באתר קרב ניתן ללמוד ולראות את המתווה להגשת התכניות תחת היחידה הפדגוגית והגשת תכניות חדשות)
כיום פועלות קרב כ - 56 תכניות חוץ. 
חברות רבות  מגישות תכניות לקרב . לאחר המיון רק חלק  מהתכניות מומלצות ומגיעות לדיון בוועדה פדגוגית.
בוועדה הפדגוגית מתקיים דיון ומיון נוסף שבסופו  מתקבלת ההחלטה אילו תכניות ראויות לפעול במסגרת קרב במוסדות החינוך.
התכניות החדשות שמתקבלות נכנסות לסטטוס של פיילוט למשך שנתיים. בשנה השנייה של פעילות התכנית במוסדות החינוך, יחידת ההערכה הפנימית  של קרב מבצעת הערכה של התכנית. הממצאים והמסקנות מובאים לדיון בוועדה פדגוגית המקבלת החלטה  האם התכנית ראוייה להמשיך לפעול במוסדות החינוך לעוד חמש שנים.
כל תכניות החוץ הוותיקות  עוברות תהליך הערכה מדי חמש שנים. והממצאים והמסקנות מובאים לדיון בוועדה הפדגוגית המשותפת. 

תכנית בית: 
תכניות שפותחו בתחומים שונים בתוך קרב ועוברות תהליך  קבלה, הערכה ואישור בדומה לתכניות חוץ.  היחידה הפדגוגית מפתחת תכניות בשיתוף אנשי קרב המתמחים בתחום מסוים. התכניות נכתבות על פי התפיסה החינוכית/חברתית של תכניות  קרב.
מנהל התכנית אחראי לכל מערך הקליטה, המיון וההדרכה, שיבוץ מדריכים והפעלת התוכנית במוסדות החינוך.
כיום פועלות 6 תכניות בית-
· כנרת משדרת (תקשורת).
· הבעות (תחום חברתי/רגשי).
· ארכיאולוגיה.
· אני ואתה (אקטיביזם חברתי).
· חקר בע"ח, 
· סיפורתרון 
גם במגזר הערבי פותחו 5 תכניות בית :
· קשת וענן (אמנות).
· מוזיקה. 
· סיפור ותיאטרון. 
· תנועה. 
· תזונה.

תחומי בית:
לפני 8 שנים הוקם מבנה של תחומי בית. המחשבה מאחורי ההחלטה היא לפתח תחומי עניין בתוך קרב ולאגד בתוך התחום את תוכניות הבית ואת כל אנשי אדם תכנית שהיו פזורים בבתי הספר תחת מטריה אחת מקצועית  של אותו התחום.
6 תחומי הבית תחומים אלה נבחרו כיוון שבהם ניתן לפתח ולהביא למיצוי את הפוטנציאל של התפיסה הקרבית:
· אקולוגיה וסביבה
· תקשורת דיגיטלית ורובוטיקה
· מוזיקה
· אמנויות
· מחול תנועה וחינוך גופני
· דרמה ותיאטרון.

תכניות הבית ותחומי הבית , מהווים כ  - 63 אחוז מכלל היקף השעות הפועל בתוכנית קרב. 


אדם תכנית:
· הגדרה: "אדם תוכנית שאינם שייכים לתחומים היא קבוצת מדריכים ומדריכות מומחים בתחום התוכן שלהם וביכולות ההדרכה והעבודה עם ילדים וילדות. תחומי התוכן שלהם אינם נכללים בהגדרות תחומי הבית של קרב. 
· קבוצה נוספת הנכללת תחת ההגדרה הם מדריכים ומדריכות שאינם מומחים בתחומם אך בעלי ידע בסיסי, יכולת הדרכה אשר נותנים מענה לפריפריות גיאוגרפיות ותרבותיות."  

כל תכניות העבודה מוגשות לאישור ליחידת ההדרכה. יש 2 רכזות הדרכה האחריות על הליווי  הפדגוגי של התכניות.
יש כ -180  אדם תכנית בתחומים השונים. בתחומים שאינם נמצאים בתחומי בית.

סטטוס התכניות:
1. תכניות חדשות/פיילוט-  כך נקראות  תכניות חדשות שקבלו אישור  פעילות ע"י הוועדה הפדגוגית. האישור הינו לשנתיים. בשנת הפעילות השנייה הפעילויות עוברות הערכה. המסקנות עוברות שוב לוועדה פדגוגית בה מחליטים האם התכנית תמשיך או לא לפעול במוסדות החינוך . (ישנן תכניות שמקבלות אישור עם הסתייגויות).
2. [bookmark: _GoBack]תכניות ותיקות: תכניות שפועלות מעל שנתיים ועוברות הערכה כל 5 שנים.

